钦定古今图书集成/历象汇编/岁功典/第099卷 > 热三首 前人
## 钦定古今图书集成/历象汇编/岁功典/第099卷 > 热三首 前人

雷霆空霹雳，云雨竟虚无。炎赫衣流汗，低垂气不苏。
乞为寒水玉，愿作冷秋菰。何似儿童岁，风凉出舞雩。
瘴云终不灭，泸水复西来。闭户人高卧，归林鸟却回。
峡中都是火，江上只空雷。想见阴宫雪，风门飒沓开。
朱李沈不冷，雕胡炊屡新。将衰骨尽痛，被暍味空频。
欻翕炎蒸景，飘飖征戍人。十年可解甲，为尔一霑巾。